**Pressemelding**

Norsk Radio- og Fjernsynsmuseum startet i samarbeid med flere aktører innen trekkspill og gammeldans, ”Trekkspillet og gammeldansen Hall of Fame” i 2014.

Det er tre klasser fordelt på nålevende aktive utøvere, norske post mortem og skandinaviske aktører både aktive og post mortem. Det kan utdeles 2 æresmedlemsskap i de to første klassene og 1 utdeling i skandinavisk klasse.

Det er en nominasjonskomite, fordelt rundt om i landet, som kommer med forslag på potensielle aktører og en folkejury som stemmer frem de fremlagte forslagene.

Æresmedlemmer i 2014 ble Sven Nyhus og Asmund Bjørken

Æresmedlemmer i 225 ble Sigmund Sæther, Folke Lindqvist og Arnstein Johansen (post mortem).

Årets æresmedlemmer er.:

Kjell Harald Langhaug og Tore Løvgreen i klasse 1

Toralf Tollefsen og Oddvar Nygaard i klasse 2

Calle Jularbo i klasse 3

Utdelingen vil finne sted i forbindelse med 2 konserter på Norsk Radio- og Fjernsynsmuseum.

Første konsert vil finne sted fredag den 17. juni og her vil Kjell Harald Langhaug og Toralf Tollefsen (post mortem) bli tildelt sine æresdiplomer. Håvard Svendsrud, Odd Arne Halaas og Petter Andreas Røstad´s orkester vil holde konsert.

Andre konsert vil finne sted fredag den 12. august hvor Tore Løvgreen, Oddvar Nygaard og Calle Jularbo tildeles æresdiplomene. Her vil Petter Andreas Røstad m/orkester, Sven Nyhus, Asmund Bjørken, Jan Erik Kongshaug, Langli´s m/Sigmund Sæther og Ole Ellefsæter være bidragsytere.

Museet har stilt to lokaler til rådighet hvor alle aktører i Hall of Fame presenteres.

Mere opplysninger etter hvert på norskradiomuseum.no

Jan Erik Steen

Sekretær

Selbu 10. mai 2016